Babelscape/SREDFM huggingface dataset:
Άγιος Αναστάσιος ο Ναυπλιεύς

Ο Άγιος Αναστάσιος ο Ναυπλιεύς ήταν Χριστιανός Νεομάρτυρας της Ορθόδοξης Εκκλησίας. Έζησε στο Ναύπλιο όπου και μαρτύρησε για την Χριστιανική πίστη του, στις 1 Φεβρουαρίου του 1655. Την ίδια ημερομηνία τιμάται κάθε χρόνο η μνήμη του, έπειτα από Βασιλικό Διάταγμα της 14 Νοεμβρίου 1935.

Ο Αναστάσιος εργαζόταν σαν ζωγράφος στην πόλη του Ναυπλίου. Σύμφωνα με την παράδοση, όταν αναγκάστηκε για ηθικούς λόγους να διαλύσει τον αρραβώνα του με μια κοπέλα, οι συγγενείς της για να τον εκδικηθούν του έκαναν μάγια. Κατά τη διάρκεια της επίρροιάς τους, ο Αναστάσιος απώλεσε τη λογική του, γυρνώντας εδώ κι εκεί, οπότε κάποιοι τούρκοι επωφελήθηκαν και τον υποχρέωσαν να αλλαξοπιστήσει. Ωστόσο, όταν μετά από λίγες ημέρες συνήλθε, πέταξε από το κεφάλι του το λευκό σαρίκι που φορούσε και παρουσία πλήθους στην Αγορά, αναφώνησε: ""Εγώ χριστιανός ήμουν, και χριστιανός είμαι, και χριστιανός θέλω να είμαι". Αμέσως, οδηγήθηκε στον δικαστή που επιχείρησε να τον μεταπείσει, αλλά ο Αναστάσιος διεκήρυξε με περισσότερη θέρμη την πίστη του, λέγοντας: "Δεν αρνούμαι εγώ τον κύριόν μου, Ιησούν Χριστόν, τον αληθινόν Θεόν, αλλά πιστεύω και προσκυνώ αυτόν, ως ποιητήν, και σωτήρα μου, την δε ειδικήν σας πίστιν, ουδέ ποσώς χρειάζομαι, αλλ' αποστρέφομαι, και εσάς, και τον προφήτην σας"" Κατόπιν αυτού, ο δικαστής διέταξε τη θανάτωσή του. Ο Αναστάσιος οδηγήθηκε στον τόπο του μαρτυρίου του, δίπλα σε μια εληά, όπου οι δήμιοί του τον κατακρεούργησαν. Σήμερα, στο σημείο υπάρχειο μνημείο του, δίπλα στον Ιερό Ναό που είναι αφιερωμένος στον ίδιο τον Άγιο αλλά και στο Γεννέσιο της Θεοτόκου.
Λάζαρος Ακερμανίδης

μικρογραφία|Έλληνες στρατιώτες (1940)
Ο Λάζαρος Ακερμανίδης (1903 – 19 Ιανουαρίου 1947) ήταν Έλληνας φωτογράφος.

Γεννήθηκε το 1903 στα Σούρμενα του Πόντου. Αργότερα, η οικογένεια του κατέφυγε στο Σότσι της νότιας Ρωσίας, για να αποφύγει τις διώξεις των Τούρκων. Εκεί τελείωσε το γυμνάσιο και διδάχθηκε την φωτογραφία παράλληλα με την τέχνη της ζωγραφικής. Το 1932 αποφάσισε να έρθει στην Ελλάδα, όπου και άρχισε να εργάζεται ως επαγγελματίας φωτογράφος. Συνεργάστηκε με τους αδελφούς Μεγαλοκονόμου στην Αθήνα, με τον Γιώργο Λυκίδη στη Θεσσαλονίκη και με άλλους.

Η κήρυξη του Ελληνοϊταλικού πολέμου βρίσκει τον Ακερμανίδη στην Κατερίνη, όπου ζούσε ο αδελφός του, Ηλίας. Κατατάχθηκε στο Γενικό Επιτελείο Στρατού το οποίο ζητούσε επαγγελματίες φωτορεπόρτερ για να φωτογραφήσουν στο μέτωπο. Παρέμεινε για μεγάλο διάστημα στην πρώτη γραμμή του μετώπου. Το μεγαλύτερο μέρος των φωτογραφιών του, το διοχέτευσε στην εφημερίδα "Η ΝΙΚΗ", η οποία και εξέδωσε, το 1941, ένα ειδικό αναμνηστικό φωτογραφικό λεύκωμα του πολέμου του '40, με αποκλειστικές φωτογραφίες του. Κάποιες άλλες εμπεριέχονται σε λεύκωμα που εξέδωσε το 1974 ο Σπύρος Μελετζής Μετά τον πόλεμο συνέχιζε να φωτογραφίζει την Κατοχή και την Αντίσταση στην Μακεδονία. Τον Οκτώβριο του 1944 μάλιστα ακολούθησε την Οργάνωση Μεραρχιών Μακεδονίας κατά την πορεία τους προς τη Θεσσαλονίκη για την απελευθέρωση της πόλης από τους Γερμανούς.

Τα τρία τελευταία χρόνια πριν από το θάνατό του, ο Ακερμανίδης θα τα περάσει ανάμεσα στην Κατερίνη και στη Θεσσαλονίκη, όπου εργαζόταν για την εφημερίδα το "ΦΩΣ". Έχασε τη ζωή του στο ναυάγιο του ατμόπλοιου "Χειμάρρα" στο Νότιο Ευβοϊκό στις 19 Ιανουαρίου 1947..
Πουτζεχούν

Η Πουτζεχούν (Pujehun) είναι μια από τις 4 επαρχίες της Νότιας περιφέρειας, Σιέρρα Λεόνε. Πρωτεύουσά της είναι η Πουτζεχούν. Έχει έκταση 4.105 τ.χλμ. (τρίτη μεγαλύτερη επαρχία της Ν. περιφέρειας), πληθυσμό 292.543 κατοίκων (δεύτερη μεγαλύτερη) και πυκνότητα 71,27 κατοίκων ανά τ.χλμ. (δεύτερη μεγαλύτερη).
Χημικός

Μία χημικός μεταγγίζει υγρό διάλυμα από μια [[σφαιρική φιάλη]].
Χημικός ονομάζεται ο επιστήμονας που ασχολείται συστηματικά με τη χημεία. Οι χημικοί μελετούν τη σύσταση της ύλης και τις ιδιότητές της. Περιγράφουν προσεκτικά και αυστηρά τις ιδιότητες που μελετούν με τρόπο ποσοτικό, στο επίπεδο των μορίων και των συστατικών τους ατόμων. Μετρούν προσεκτικά τις αναλογίες των ουσιών, τους ρυθμούς των χημικών αντιδράσεων και άλλες χημικές ιδιότητες.

Οι χημικοί χρησιμοποιούν αυτές τις γνώσεις για να μάθουν τη σύσταση και τις ιδιότητες άγνωστων ουσιών, αλλά και για να αναπαραγάγουν και να ανακαλύψουν τρόπους παραγωγής μεγάλων ποσοτήτων χρήσιμων φυσικών ουσιών, όπως και για να δημιουργήσουν νέες τεχνητές ουσίες και χρήσιμες διαδικασίες. Ο χημικός μπορεί να είναι ειδικευμένος σε μία από τις ειδικότητες της χημείας. Οι επιστήμονες των υλικών και μεταλλουργοί από τη μία πλευρά, και οι φαρμακοποιοί και οι μοριακοί βιολόγοι από την άλλη, μοιράζονται αρκετές γνώσεις και δεξιότητες με τους χημικούς. Η εργασία των χημικών επίσης σχετίζεται συχνά με εκείνη των χημικών μηχανικών.
Οίκος της Βαρκελώνης

Ο Οίκος της Βαρκελώνης ήταν ο τίτλος, που έφερε η δυναστεία, την οποία δημιούργησε ο κόμης της Βαρκελώνης Βιλφρέδος Α΄ ο "δασύτριχος" το 878. Αρχικά τα μέλη του Οίκου εξουσίαζαν αποκλειστικά την ομώνυμη Κομητεία, έφτασαν ωστόσο να γίνουν κυρίαρχοι της Κομητείας της Προβηγκίας (από το 1112 μέχρι το 1267), τού Στέμματος της Αραγώνας (από τον 1162 μέχρι το 1410), τού Βασιλείου της Σικελίας (από το 1281 μέχρι το 1410), τού βασιλείου της Μαγιόρκας και τού δουκάτου των Αθηνών.
Παγκόσμιο Κέντρο Εμπορίου 1

"Το άρθρο αυτό προορίζεται για τον ουρανοξύστη "Παγκόσμιο Κέντρο Εμπορίου 1". Για το σύμπλεγμα "Παγκόσμιο Κέντρο Εμπορίου" στη Νέα Υόρκη, δείτε το Παγκόσμιο Κέντρο Εμπορίου. Για τις επιθέσεις που κατέστρεψαν το αρχικό σύμπλεγμα, δείτε τις Επιθέσεις της 11ης Σεπτεμβρίου 2001."
Το Παγκόσμιο Κέντρο Εμπορίου 1 (πρώην πύργος της Ελευθερίας) είναι ο κύριος ουρανοξύστης του συμπλέγματος κτιρίων του καινούριου Παγκόσμιου Κέντρου Εμπορίου στο Μανχάταν της Νέας Υόρκης. Αποτελεί τον υψηλότερο και ακριβότερο στην κατασκευή ουρανοξύστη στο δυτικό ημισφαίριο, καθώς η κεραία του αγγίζει 541 μέτρα (ο προηγούμενος κάτοχος του ρεκόρ, ο Γουίλις Τάουερ στο Σικάγο φτάνει τα 530 μέτρα) και η κατασκευή του κόστισε συνολικά 3,9 δισ. δολλάρια. Η κατασκευή μοιράζεται το όνομά της με τον βόρειο Δίδυμο Πύργο, ο οποίος καταστράφηκε ολοσχερώς κατά τις επιθέσεις της 11ης Σεπτεμβρίου 2001.

Ο αρχιτέκτονας του κτιρίου ήταν ο Ντέιβιντ Τσάιλντς, του οποίου η εταιρία στην οποία εργάζεται, η Skidmore, Owings & Merill σχεδίασε το Μπουρτζ Καλίφα στα Η.Α.Ε και τον Γιούλις Τάουερ. Η κατασκευή των θεμελίων και τον υπογείων ορόφων ξεκίνησε στις 27 Απριλίου 2006. Από τις 30 Απριλίου 2012 αποτελεί το πιο ψηλό κτίριο στην Νέα Υόρκη, όταν και ξεπέρασε σε ύψος το Εμπάιρ Στέιτ Μπίλντινγκ. Στις 10 Μαΐου 2013, τοποθετήθηκε το τελευταίο κομμάτι του κτιρίου, η άκρη της κεραίας του, φτάνοντας το κτίριο στα 541 μέτρα. Το ύψους του κτιρίου είναι συμβολικό, διότι σε πόδια, την μονάδα μέτρησης του μήκους στις Η.Π.Α., μετατρέπεται σε 1.776 πόδια, έτος της Διακήρυξης της Ανεξαρτησίας των Η.Π.Α. . Στις 3 Νοεμβρίου 2014 το κτίριο άνοιξε για το κοινό και στέγασε την πρώτη εταιρεία, Condé Nast, η οποία κατέλαβε 24 ορόφους.

Το νέο, επανασχεδιασμένο Παγκόσμιο Κέντρο Εμπορίου θα αποτελείται από πέντε ουρανοξύστες, εκ των οποίων οι τρεις έχουν ολοκληρωθεί (Παγκόσμιο Κέντρο Εμπορίου 1, 4 και 7), οι δύο βρίσκονται σε αναμονή (Παγκόσμιο Κέντρο Εμπορίου 2 και 5) και ο ένας βρίσκεται υπό κατασκευή (Παγκόσμιο Κέντρο Εμπορίου 3), καθώς και το Εθνικό Μουσείο και Μνημείο 11ης Σεπτεμβρίου, το οποίο περιλαμβάνει ένα μουσείο για το προηγούμενο Παγκόσμιο Κέντρο Εμπορίου και για τα θύματα των επιθέσεων και δύο γιγαντιαία συντριβάνια-μνημεία στην βάση των Δίδυμων Πύργων.
Μπόμπι Κάλντγουελ

Ο Μπόμπι Κάλντγουελ (αγγλ. "Bobby Caldwell") είναι Αμερικανός ντράμερ και συνθέτης, γνωστός ως μέλος των- Captain Beyond και του προσωπικού σχήματος του Τζόνι Γουίντερ, ενώ έχει συμμετάσχει σε άλμπουμ των Armageddon και The Allman Brothers Band.
Νόελ Κάουαρντ

Ο σερ Νόελ Κάουαρντ ("Sir Noël Peirce Coward", 16 Δεκεμβρίου 1899 - 26 Μαρτίου 1973) ήταν Άγγλος θεατρικός συγγραφέας, σκηνοθέτης του θεάτρου και του κινηματογράφου, ηθοποιός, ζωγράφος, συνθέτης και τραγουδιστής. Θεωρήθηκε ο πρώτος Βρετανός αστέρας της ποπ. Χρησιμοποιούσε το καλλιτεχνικό ψευδώνυμο: "The Master".
Φρήντριχ Βέλερ

Ο Φρήντριχ Βέλερ ή Βαίλερ ("Friedrich Wöhler", 31 Ιουλίου 1800 – 23 Σεπτεμβρίου 1882) ήταν Γερμανός χημικός, γνωστός περισσότερο για τη σύνθεσή του της ουρίας, εξαιτίας της οποίας αποκλήθηκε και «πατέρας της οργανικής χημείας», αλλά και για την ανακάλυψη αρκετών χημικών στοιχείων.
Άουγκουστ Βάισμαν

Ο Φρήντριχ Λέοπολντ Άουγκουστ Βάισμαν ("Friedrich Leopold August Weismann", 17 Ιανουαρίου 1834 – 5 Νοεμβρίου 1914) ήταν Γερμανός εξελικτικός βιολόγος. Ο Ερνστ Μάυρ τον κατέταξε ως τον δεύτερο πιο αξιόλογο θεωρητικό εξελικτικό του 19ου αιώνα μετά τον ίδιο τον Κάρολο Δαρβίνο και ως έναν «από τους μεγαλύτερους βιολόγους όλων των εποχών».

Ο Βάισμαν, γιος καθηγητή γυμνασίου, γεννήθηκε στη Φραγκφούρτη. Σπούδασε ιατρική στο Πανεπιστήμιο του Γκέτινγκεν και αργότερα διετέλεσε διευθυντής του Ζωολογικού Ινστιτούτου και ο πρώτος καθηγητής της ζωολογίας στο Πανεπιστήμιο του Φράιμπουργκ. Απεβίωσε στο Φράιμπουργκ σε ηλικία 80 ετών.
Ελισαμπέτ Σερβάντες

Η Ελισαμπέτ Σερβάντες ("Elizabeth Cervantes") ισπανική : [elisaˈβet serˈβantes], γεννημένη στις 1 Αυγούστου 1975, στην πόλη του Μεξικού, είναι μεξικανή ηθοποιός της σαπουνόπερας και ταινίες. Σπούδασε ηθοποιία στη Κάσα δελ Τεάτρο και στο Centro de Formacion Actoral (Κέντρο της Δραματικής Εκπαίδευσης) της TV Azteca.
Στέφανος Τσαπάρας

Ο Στέφανος Τσαπάρας (1915 - 5 Σεπτεμβρίου 2002) ήταν Έλληνας πολιτικός και συγγραφέας.
Γεννήθηκε το 1915 στον Λαγκαδά Θεσσαλονίκης. Έλαβε πτυχἰο Νομικής από το Αριστοτέλειο Πανεπιστήμιο Θεσσαλονίκης και έγινε δικηγόρος. Πέθανε στην πόλη όπου γεννήθηκε το 2002.
Βιτόριο Εμανουέλε της Σαβοΐας

Ο Βιτόριο Εμανουέλε της Σαβοΐας ("Vittorio Emanuele di Savoia", 12 Φεβρουαρίου 1937) είναι ο γιος του Ουμπέρτο Β΄, τελευταίου Βασιλιά της Ιταλίας. Οι τίτλοι ευγενείας και οι τιμητικές διακρίσεις της πρώην ιταλικής βασιλικής οικογένειας δεν αναγνωρίζονται νομικά στην Ιταλία από το 1946. Ωστόσο, ο Βιτόριο Εμανουέλε χρησιμοποιεί τον τίτλο Δούκας της Σαβοΐας, καθώς θεωρείται ως ο επικεφαλής του Οίκου της Σαβοΐας. Ο τρίτος εξάδελφός του, όμως, ο Αμεντέο της Σαβοΐας-Αόστας (1943) διεκδικεί και αυτός τον Οίκο της Σαβοΐας ως επικεφαλής του.

Μετά το ιταλικό δημοψήφισμα του 1946, σχετικά με το πολίτευμα της χώρας, ο Βιτόριο Εμανουέλε έζησε το μεγαλύτερο μέρος της ζωής του στην εξορία, καθώς η πλειοψηφία των Ιταλών επέλεξαν υπέρ της Αβασίλευτης Δημοκρατίας με ποσοστό 54,3%.

Σε αρκετές περιπτώσεις έχει βρεθεί στο επίκεντρο της δημοσιότητας για μια σειρά από επεισόδια. Στη Γαλλία δικάστηκε με την κατηγορία του φόνου, από την οποία αθωώθηκε, αν και κρίθηκε ένοχος για παράνομη κατοχή όπλων. Το 2006 οι ιταλικές αρχές τον συνέλαβαν για την κατηγορία της συμμετοχής σε εγκληματική οργάνωση, της διαφθοράς και της προώθησης πορνείας. Ωστόσο, αθωώθηκε από όλες τις κατηγορίες το 2007 και το 2010.

Το όνομά του είναι ανάμεσα στα μέλη της παράνομης μασονικής στοάς P2.
Unholy Terror

Unholy Terror είναι ο τίτλος του ένατου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Απρίλιο του 2001 μέσω της δισκογραφικής εταιρείας "Metal-Is". Η ιαπωνική έκδοση περιελάμβανε την karaoke mix του κομματιού ""Hate to Love Me".

Το άλμπουμ έλαβε μέτριες προς θετικές κριτικές, αλλά οι πωλήσεις του ήταν χαμηλές και κατάφερε να μπει μόνο στις χαμηλές θέσεις των γερμανικών καταλόγων επιτυχιών.

Τα τύμπανα του άλμπουμ έπαιξε ο Στετ Χάουλαντ και ο Φράνκι Μπανάλι, ενώ στα κομμάτια "Who Slayed Baby Jane?" και "Wasted White Boys"" συμμετείχε ο κιθαρίστας Roy Z.
Κοτέλνι

thumb|right|225px|Η θέση της νήσου Κοτέλνι στον χάρτη της Ρωσίας
Η νήσος Κοτέλνι (ρωσ. Остров Котельный, γιακουτιανά Олгуйдаах арыы) είναι ένα μεγάλο, σχεδόν ακατοίκητο νησί, το μεγαλύτερο των Νήσων Ανζού στο αρχιπέλαγος της Νέας Σιβηρίας, ανάμεσα στη Θάλασσα Λάπτεφ και στην Ανατολική Σιβηρική Θάλασσα, στον Βόρειο Παγωμένο Ωκεανό. Διοικητικά ανήκει στο Διαμέρισμα Μπουλούνσκι της Γιακουτίας, στην Ασιατική Ρωσία.

Η νήσος Κοτέλνι χωρίζεται σε τρία διακριτά τμήματα, που στους περισσότερους χάρτες του 20ού αιώνα σημειώνονται ως ξεχωριστά νησιά: την καθαυτό Κοτέλνι στα δυτικά, τη Χερσόνησο Φαντεγιέφσκι στα ανατολικά και ανάμεσά τους την επίπεδη Γη Μπούνγκε (Земля Бунге). Στους πιο πρόσφατους χάρτες όμως το όνομα «Κοτέλνι» αποδίδεται και στα τρία μέρη.

Η συνολική έκταση της νήσου Κοτέλνι είναι 23.165 τ.χλμ.., είναι δηλαδή λίγο μεγαλύτερη της Πελοποννήσου: Η Κοτέλνι είναι το τεσσαρακοστό έβδομο σε έκταση νησί της Γης. Σύμφωνα με την απογραφή του του 2012 όμως έχει μόνο 1 κάτοικο.
Γουλιέλμος Γ΄ της Προβηγκίας

Ο Γουλιέλμος Γ΄ της Προβηγκίας, (Γαλλικά : "Guillaume V", πέθανε μετά το 1037) μέλος του Οίκου των Μποζονιδών ήταν Κόμης της Προβηγκίας (1015 - 1037) σε συμβασιλεία με τον θείο του Γουλιέλμο τον Ευσεβή (1015 - 1018), τον εξάδελφό του Γουλιέλμο Δ΄ (1018 - 1030) και τα μικρότερα εξαδέλφια του Φουλκ Βερτράνδο και Γοδεφρείδο Α΄ (1030 - 1037).
Σερβικές Ένοπλες Δυνάμεις

Οι Σερβικές Ένοπλες Δυνάμεις (σερβικά: Војска Србије / Vojska Srbije) αποτελούνται από το Σερβικό Στρατό Ξηράς και τη Σερβική Αεροπορία και Αεράμυνα. Πρόκειται για δύο κλάδους επαγγελματιών οπλιτών και εθελοντών θητείας. Αρχηγός των Ενόπλων Δυνάμεων είναι ο Πρόεδρος της Σερβικής Δημοκρατίας.
Μιχάλης Μπακάκης

Ο Μιχάλης Μπακάκης (Αγρίνιο, 18 Μαρτίου 1991) είναι Έλληνας διεθνής ποδοσφαιριστής, ο οποίος αγωνίζεται ως δεξιός αμυντικός με τα χρώματα της ΑΕΚ.
Villagers of Ioannina City

Οι Villagers of Ioannina City (γνωστοί επίσης ως VIC) είναι ελληνικό συγκρότημα της πειραματικής ροκ μουσικής σκηνής από τα Ιωάννινα, το οποίο σχηματίστηκε το 2007 και κυκλοφόρησε το πρώτο του άλμπουμ το 2014, με τίτλο «"Riza"». Ο ήχος τους αποτελεί συνδυασμό του stoner και ψυχεδελικού rock με την ηπειρώτικη παραδοσιακή μουσική.
Αθλητική Ένωση Μόρφου

Η Αθλητική Ένωση Μόρφου ή η ΑΕΜ Μόρφου (διαβάζεται «αέμ») ήταν κυπριακή ποδοσφαιρική ομάδα από την Μόρφου της επαρχίας Λευκωσίας. Ιδρύθηκε το 1960 και διαλύθηκε το 1991, έχοντας πολλές συμμετοχές στη Β΄ κατηγορία Κύπρου. Ο σύλλογος εξακολουθεί να υφίσταται σαν πολιτιστικό σωματείο.
Άνω Βουργουνδία

Η Άνω Βουργουνδία (888-933) (επίσης Βουργουνδία Transjurane, γαλλικά "Bourgogne transjurane", και Transjurania (Υπέρ των Ορέων Ζούρα (Jura)) είναι μέρος της περιοχής της Βουργουνδίας βόρεια των Ορέων Ζούρα, το οποίο μαζί με το δυτικό μέρος της Κομητεία της Βουργουνδίας σχημάτισαν το 888 το Βασίλειο της Άνω Βουργουνδίας, περιλαμβάνοντας και τις δύο μεριές των Ορέων Ζούρα. Το επίθετο "άνω" αναφέρεται στη θέση της προς τα πάνω στην Κοιλάδα του Ροδανού απ’ ό, τι η Κάτω Βουργουνδία ("Cisjurania") και το Δουκάτο της Βουργουνδίας δυτικά του ποταμού Σον. Η Άνω Βουργουνδία ενώθηκε ξανά με την Κάτω Βουργουνδία το 933 (βλ. και Βασίλειο της Βουργουνδίας), και ενσωματώθηκε στο Βασίλειο της Αρλ.

Η περιοχή της αντιστοιχεί περίπου στην δυτική Ελβετία (τις περιοχές δυτικά της γραμμής Brünig-Napf-Reuss, με τις περιοχές Romandy, τα καντόνια της Βέρνης, του Άαργκαου και του Βαλέ, και την γαλλική "région" Φρανς-Κοντέ, όπως και γειτονικά μέρη των γαλλικών διαμερισμάτων Haute-Savoie και Ain, καθώς και την Κοιλάδα της Αόστα που σήμερα ανήκει στην Ιταλία.
Βάκαβιλ

Η Βάκαβιλ (αγγλικά: "Vacaville") είναι πόλη των ΗΠΑ στην Κομητεία Σολάνο της βόρειας Καλιφόρνια. Η πόλη είναι κτισμένη σχεδόν στο μέσο της αποστάσεως μεταξύ του Σακραμέντο και του Σαν Φρανσίσκο, απέχοντας περίπου 56 χιλιόμετρα από το πρώτο και 72 από το δεύτερο. Στην απογραφή του 2010 η Βάκαβιλ είχε πληθυσμό 92.428 κατοίκους, που την καθιστά την τρίτη μεγαλύτερη πόλη της Κομητείας Σολάνο.
Πατρίκ Μπλος

Ο Πατρίκ Μπλος, γεννημένος στις 4 Ιουλίου 1956 στο Νεϊγί-συρ-Σεν (Σεν), είναι Γάλλος πολιτικός, μέλος του Σοσιαλιστικού Κόμματος, δημοτικός σύμβουλος του Παρισιού από το 1995, βουλευτής της 7ης Εκλογικής Περιφέρειας Παρισιού από το 1997 και δήμαρχος του 11ου Δημοτικού Διαμερίσματος Παρισιού από τις 29 Μαρτίου 2008.
Κρίστιαν Χέρμαν Βάισε

Ο Κρίστιαν Χέρμαν Βάισε ("Christian Hermann Weisse" ή "Weiße", 10 Αυγούστου 1801 – 19 Σεπτεμβρίου 1866) ήταν Γερμανός Προτεστάντης θρησκευτικός φιλόσοφος.
Λιάνα Βιτσώρη

Η Λιάνα Βιτσώρη (Αθήνα 16 Φεβρουαρίου 1924 - 23 Ιανουαρίου 1997) ήταν Ελληνίδα ηθοποιός, ποιήτρια και θεατρική συγγραφέας.
Baby Guru

Οι Baby Guru είναι ένα ελληνικό μουσικό συγκρότημα. Η μουσική τους ανήκει στον ευρύτερο χώρο της ροκ, επηρεασμένη από ρεύματα όπως το κράουτροκ και το ψυχεδελικό ροκ, ενώ οι στίχοι των τραγουδιών τους είναι σχεδόν αποκλειστικά στα αγγλικά. Έχουν κυκλοφορήσει τέσσερις δίσκους μέσω της Inner Ear Records, δύο εκ των οποίων είχαν διεθνή διανομή.
Δυτική Αγροτική Επαρχία

200px|right

Η Δυτική Αγροτική Επαρχία είναι μια από τις 2 επαρχίες της Δυτικής περιφέρειας, Σιέρρα Λεόνε. Πρωτεύουσά της είναι το Γουώτερλου (Βατερλώ). Έχει έκταση 544 τ.χλμ. (μεγαλύτερη επαρχία της Δ. περιφέρειας), πληθυσμό 197.098 κατοίκων (μικρότερη) και πυκνότητα 362,31 κατοίκων ανά τ.χλμ. (μικρότερη).
Κόκκινος ποταμόχοιρος

Ο Κόκκινος ποταμόχοιρος ("Potamochoerus porcus") είναι ένα Αρτιοδάκτυλο Θηλαστικό,που ανήκει στην οικογένεια των Συΐδων και στο γένος του ποταμόχοιρου. Τα ζώα αυτά ζουν στην Αφρική και κυρίως στη Γουϊνέα και στα δάση του Κογκό. Στο ίδιο γένος ανήκει και ο Ποταμόχοιρος των Θάμνων.
Άνθρακας-14

Ο Άνθρακας-14 είναι ένα ραδιοϊσότοπο του άνθρακα το οποίο χρησιμοποιείται για την μέτρηση της ηλικίας διάφορων οργανισμών.
Θέμης Ανδρεάδης

Ο Θέμης Ανδρεάδης (Καλλιθέα -Αθηνών, 31 Δεκεμβρίου 1949) είναι Έλληνας τραγουδιστής

Ο Θέμης Ανδρεάδης γεννήθηκε στην Καλλιθέα στις 31 Δεκεμβρίου 1949.

Το 1965 σε ηλικία 15 ετών άρχισε να ασχολείται με την μουσική μαθαίνοντας κλασσική κιθάρα με δάσκαλο τον Νότη Μαυρουδή.

Ο Μαυρουδής του γνώρισε και τα τραγουδιστικά στέκια της εποχής που ήταν οι μπουάτ του Νέου Κύματος. 

Επηρεαζόμενος απο αυτό το διαφορετικό της εποχής σε ηλικία 16 ετών το 1966 άρχισε να μελοποιεί ποιήματα απο τις "Ανθολογίες" 

αλλά και σε στίχους φίλων και δικούς του και να τα τραγουδά στις μπουάτ.

Έτσι απο το 1966 έως το 1971 τραγουδά στις μπουάτ της εποχής δικά του αλλά και γνωστών συνθετών τραγούδια.

Το 1971 ο συνθέτης Γιάννης Μαρκόπουλος τον επιλέγει και τραγουδά για δύο χρόνια στη ιστορική μπουάτ "Λήδρα" στην Πλάκα,

μαζί με τον αξέχαστο Νίκο Ξυλούρη, συμμετέχοντας παράλληλα σε πολλές εκδηλώσεις και συναυλίες του Γιάννη Μαρκόπουλου.

Το 1972 μπαίνει και στην δισκογραφία ερμηνεύοντας τα πρώτα τραγούδια του σε μουσική Γιάννη Μαρκόπουλου όπως "Του άντρα του πολλά βαρύ", "ο Ταρζάν" 

"οχι δεν πρέπει" σε στίχους του ποιητή Γιώργου Χρονά και "που πάτε λοιπόν" σε στίχους του θεατρικού συγγραφέα Γιώργου Σκούρτη.

Το 1973 είναι σημαδιακό όταν γνωρίζεται με τον στιχουργό και γελοιογράφο Γιάννη Λογοθέτη γνωστό και ως ΛοΓο και σε συνεργασία 

με τον συνθέτη Γιάννη Κιουρκτσόγλου ξεκινούν ένα είδος τραγουδιού που έμελλε να έχει μεγάλη επιτυχία και να καταγραφεί ως Σατιρικό Τραγούδι.

Ακολούθησε μεγάλη δισκογραφία .

Είτε με τον Λογοθέτη είτε με άλλους συνθέτες είτε γράφοντας ο ίδιος τις μουσικές ο Ανδρεάδης συνέχισε αυτό το είδος με μεγάλη επιτυχία μέχρι το 1980.

Απο το 1980 έκανε μια στροφή στην καριέρα του κάνοντας ανεξάρτητες παραγωγές με πιό έντεχνα ακούσματα γράφοντας ο ίδιος τις μουσικές και συνεργαζόμενος 

με στιχουργούς όπως τον Μάνο Ελευθερίου, τον Λάζαρο Μπίκα, τον Γιάννη Ευθυμιάδη.

Έχει συνεργαστεί σε μπουάτ, νυχτερινά κέντρα διασκέδασης και συναυλίες με σχεδόν όλα τα μεγάλα ονόματα της εποχής.

Απο το 1986 που ήταν και η τελευταία προσωπική του δισκογραφική δουλειά ακολουθεί τον δρόμο της σιωπής έως το 2012 που επανέρχεται με έναν ολοκληρωμένο 

κύκλο τραγουδιών, αποδεικνύοντας πως ο καλλιτέχνης μπορεί παρά τις όποιες δυσκολίες να βγαίνει απο την σιωπή με την δύναμη της δημιουργίας.

Είναι παντρεμένος απο τον Σεπτέμβρη του 1977 με την γλύπτρια Άννα Αβράμ.

Είναι πατέρας δύο γυιών και παππούς δύο εγγονιών.
Αντρέα Βακκάρο

Ο Αντρέα Βακκάρο ("Andrea Vaccaro", 1598 ή 1600 – 18 Ιανουαρίου 1670) ήταν Ιταλός ζωγράφος της περιόδου του Μπαρόκ, ο οποίος σταδιοδρόμησε κυρίως στη Νάπολη με έργα στο στιλ του τενεμπρισμού.
Ηλίας Αποστολόπουλος

Ο Ηλίας Αποστολόπουλος (γεν. Χολαργός, 1976) είναι ιδιοκτήτης και εισαγωγέας τεχνικής κατασκευαστικής εταιρίας, ο δεύτερος στα χρονικά δήμαρχος του ενιαίου δήμου Παπάγου Χολαργού και ένας από τους νεώτερους δημάρχους πανελληνίως.

Απόφοιτος του τμήματος Οργάνωσης και Διοίκησης Επιχειρήσεων του Πανεπιστημίου Πειραιώς, ασχολήθηκε με τα κοινά από μικρή ηλικία, λόγω του πατέρα του Τάσου Αποστολόπουλου, ο οποίος ήταν στέλεχος στην τοπική αυτοδιοίκηση επί 25 έτη. Το 2006 εκλέχθηκε δημοτικός σύμβουλος Χολαργού. Ακολούθως εξελέγη δημοτικός σύμβουλος του ενιαίου δήμου (2010) και το 2014 κέρδισε το δήμο, όντας επικεφαλής του ανεξάρτητου συνδυασμού "Μαζί για την πόλη μας", με ποσοστό 62%, το πιο μεγάλο ποσοστό που έχει καταγραφεί ποτέ στην ιστορία του δήμου, καταλαμβάνοντας την πρώτη θέση και στις δυο δημοτικές κοινότητες που τον αποτελούν. Επαναλαμβάνοντας την επιτυχία του 2014, επανεκλέχθηκε δήμαρχος του ενιαίου δήμου το Μάιο του 2019 με ποσοστό 54,5% κερδίζοντας την αυτοδυναμία από τη πρώτη Κυριακή των εκλογών.

Τυγχάνει μέλος του διοικητικού συμβουλίου της Αττικό Μετρό, μέλος της Περιφερειακής Ένωσης Δήμων Αττικής, ενώ στο παρελθόν έχει διατελέσει πρόεδρος του Δημοτικού Συμβουλίου Παπάγου Χολαργού, πρόεδρος του Δημοτικού Οργανισμού Κοινωνικής Μέριμνας και Προσχολικής Αγωγής Παπάγου Χολαργού, γραμματέας του Δημοτικού Συμβουλίου Χολαργού, πρόεδρος του Πνευματικού Πολιτιστικού Κέντρου Χολαργού, μέλος της ΤΕΔΚΝΑ και μέλος των Διοικητικών Συμβουλίων του Πνευματικού Πολιτιστικού Κέντρου Χολαργού, του Δημοτικού Αθλητικού Οργανισμού Χολαργού και της Αναπτυξιακής Δημοτικής Επιχείρησης Χολαργού.

Είναι παντρεμένος και έχει δύο παιδιά.
Ιταλικές Ένοπλες Δυνάμεις

Οι Ιταλικές Ένοπλες Δυνάμεις (ιταλικά: "Forze Armate Italiane") αποτελούν τις στρατιωτικές δυνάμεις της Ιταλίας και διακρίνονται στο Στρατό Ξηράς, το Πολεμικό Ναυτικό και την Πολεμική Αεροπορία. Υπάρχει επίσης ένας τέταρτος κλάδος, που είναι γνωστός ως Καραμπινιέροι, που έχει ως ρόλο τη στρατιωτική αστυνόμευση του κράτους. Ο Πρόεδρος της Ιταλικής Δημοκρατίας είναι ο αρχηγός του Ανώτατου Συμβουλίου Άμυνας της χώρας.
Νίκος Βανδώρος

Ο Νίκος Βανδώρος (γενν. Αθήνα, 12 Δεκεμβρίου 1924) είναι Έλληνας ηθοποιός. Επίσης υπήρξε ενεργός Πυροσβέστης στις τάξεις του Πυροσβεστικού Σώματος από το 1943 και για 33 χρόνια. Απέκτησε δύο παιδιά, την Μαίρη και τον επίσης ηθοποιό Θεόφιλο, που έφυγε πρόωρα από την ζωή τον Μάρτιο 2021, σε ηλικία 60 ετών από καρκίνο.
Ιταλικός Στρατός Ξηράς

Ο Ιταλικός Στρατός Ξηράς ή απλά Ιταλικός Στρατός (ιταλικά: "Esercito Italiano", EI) αποτελεί το χερσαίο κλάδο των Ιταλικών Ενόπλων Δυνάμεων. Το αρχηγείο του βρίσκεται στη Ρώμη. Στον ιταλικό στρατό ξηράς υπηρετούν εθελοντές και επαγγελματίες οπλίτες.

Η ιστορία του στρατού χρονολογείται από την ενοποίηση της Ιταλίας στη δεκαετία του 1850 και του 1860. Ο στρατός πολέμησε στην αποικιακές συμπλοκές σε Κίνα, Λιβύη (1911-1912), στη βόρεια Ιταλία κατά της Αυστρο-Ουγγρικής Αυτοκρατορίας κατά τη διάρκεια του Α΄ Παγκοσμίου Πολέμου, στην Αβησσυνία πριν από τον Δεύτερο Παγκόσμιο Πόλεμο, και στο Β΄ Παγκόσμιο Πόλεμο στην Αλβανία, Ελλάδα, βόρεια Αφρική, τη Ρωσία και στην ίδια την Ιταλία. Κατά τη διάρκεια του Ψυχρού Πολέμου ο ιταλικός στρατός ήταν έτοιμος να αντιμετωπίσει πιθανή εισβολή των κρατών του Συμφώνου της Βαρσοβίας από τα ανατολικά. Μετά το τέλος του Ψυχρού Πολέμου, ο ιταλικός στρατός έχει συνδράμει με σκοπό τη διατήρηση της ειρήνης και λαμβάνοντας μέρος σε συμπλοκές στο Αφγανιστάν και το Ιράκ.

Πιο γνωστά οχήματα μάχης του είναι το τεθωρακισμένο όχημα μάχης "Dardo", το αντιαρματικό "Centauro" και το άρμα μάχης "Ariete", ενώ μεταξύ των αεροσκαφών, συγκαταλέγεται το επιθετικό ελικόπτερο "Mangusta" που πρόσφατα αναπτύχθηκε σε αποστολές του ΟΗΕ.

Η έδρα του Γενικού Επιτελείου Στρατού βρίσκενται στη Ρώμη, απέναντι από το Προεδρικό Μέγαρο. Ο στρατός είναι εξ ολοκλήρου εθελοντικός. Το 2012 οι συνολικές δυνάμεις του αριθμούσαν 105.062 άτομα.
Μάαρ

thumb|250px|Τρεις μάαρ κοντά στο Ντάουν, στη Γερμανία
Στη Γεωλογία και ειδικότερα στην Υδρολογία και την Ηφαιστειολογία με τον διεθνή όρο Μάαρ (Maar) ή Μάαρε (Maare), που ετυμολογείται εκ της λατινικής "mare" που σημαίνει θάλασσα, χαρακτηρίζεται η χαμηλή δακτυλιοειδής γεωμορφή ενός ηφαιστειακού κρατήρα η κύτη του οποίου καλύπτεται με νερό συνήθως ομβρίων υδάτων σε μορφή λίμνης. Η παραμονή του νερού μέσα στον κρατήρα οφείλεται στα αδιάβροχα πετρώματα της ίδιας της γεωμορφής που σχηματίσθηκαν μετά από κάποια βίαιη εκρηξιγενή δραστηριότητα μαγματικού αερίου πριν από 100 μέχρι 17,5 χιλιετίες η νεότερη.

Οι ηφαιστειολίμνες αυτές εμφανίζουν ποικιλία διαστάσεων με διάμετρο από 50 μέτρα μέχρι λίγα χιλιόμετρα, και βάθος μέχρι 200 μέτρα. Χαρακτηριστικές σε μέγεθος τέτοιες λίμνες είναι οι απαντώμενες στην Αλάσκα, τον Καναδά, και τη Νέα Ζηλανδία που φέρονται να δημιουργήθηκαν πριν 100 χιλιετίες καθώς και μικρότερες στη βόρεια Ευρώπη. Στην Ελλάδα λίμνες μάαρ έχουν χαρακτηριστεί οι λίμνες Ζερέλια στη περιοχή Αλμυρού Θεσσαλίας.
Blood of the Nations

Blood of the Nations είναι ο τίτλος του δωδέκατου στούντιο άλμπουμ του γερμανικού metal συγκροτήματος Accept, το οποίο κυκλοφόρησε από την "Nuclear Blast" στις 20 Αυγούστου 2010 στην Ευρώπη και στις 18 Σεπτεμβρίου του ίδιου έτους στην Αμερική.
Μογγολικές εισβολές στην Ιαπωνία

Οι Μογγολικές εισβολές στην Ιαπωνία το 1274 και 1281 μ.Χ. ήταν μεγάλης κλίμακος στρατιωτικές ενέργειες του Κουμπλάι Χαν στην προσπάθειά του να κατακτήσει τα ιαπωνικά νησιά μετά την υποταγή της Κορέας. Κατέληξαν σε αποτυχία, αποτελώντας σταθμό στην ιαπωνική ιστορία. 

Μετά από μια σειρά μογγολικών εισβολών από το 1231 μέχρι το 1259, η Δυναστεία Γκορυέο της Κορέας υπέγραψε μια συνθήκη ευνοϊκή για τους Μογγόλους και έγινε υποτελής τους. Ο Κουμπλάι ανακηρύχθηκε Μεγάλος Χάνος της Μογγολικής Αυτοκρατορίας το 1260 (αν και δεν έτυχε ευρείας αναγνώρισης από τους Μογγόλους των δυτικότερων μογγολικών περιοχών) και εγκαθίδρυσε την πρωτεύουσά του στο Νταντού (Πεκίνο) το 1264.

Η Ιαπωνία την εποχή εκείνη κυβερνάτο από μέλη της φατρίας Χότζο, που είχαν σφετεριστεί την εξουσία του Σόγκουν του Σογκουνάτου της Καμακούρα, μετά το θάνατο του Σόγκουν Γιοριτόμο Μιναμότο το 1203. Οι Σόγκουν συνέχισαν αρχικά να προέρχονται από τους Μιναμότο, την πραγματική εξουσία όμως πήρε στα χέρια της η οικογένεια της χήρας του Γιοριτόμο, της Μασάκο Χότζο, που είχε την αντιβασιλεία μετά το θάνατο του Γιοριτόμο. Οι Χότζο κατάφεραν μάλιστα να διατηρήσουν την εξουσία για 135 έτη.

Τον καιρό των μογγολικών εισβολών, ο εσωτερικός κύκλος των Χότζο είχε γίνει τόσο διαπρεπής και ισχυρός που έφτασε να μην συμβουλεύεται πλέον ούτε το Χυότζο (το συμβούλιο του Σογκουνάτου), ούτε την Αυτοκρατορική Αυλή του Κυότο, ούτε τους τοπικούς αρχηγούς των υποτελών του, και λάμβανε αποφάσεις σε ιδιωτικές συναντήσεις στις κατοικίες των μελών του.
Μιχάλης Ιατρόπουλος

Ο Μιχάλης Ιατρόπουλος (γεν. Θεσσαλονίκη ￼￼ 15 Αυγούστου 1965) είναι Έλληνας ηθοποιός.

|}
Νίκος Βερλέκης

Ο Νίκος Βερλέκης (γεν. Αθαμάνιο Άρτας, 20 Ιανουαρίου 1949) είναι Έλληνας ηθοποιός.
Dying for the World

Dying for the World είναι ο τίτλος του δέκατου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Ιούνιο του 2002 μέσω της δισκογραφικής εταιρείας "Metal-Is". Η ιαπωνική έκδοση του άλμπουμ περιείχε τρία επιπλέον κομμάτια.

Ο ηγέτης του συγκροτήματος, Μπλάκι Λόουλες, αφιέρωσε το άλμπουμ στα θύματα των επιθέσεων της 11ης Σεπτεμβρίου 2001 στο Παγκόσμιο Κέντρο Εμπορίου.

Οι κριτικές για το άλμπουμ ήταν θετικές, με το "Sputnik Music" να του δίνει μέσο όρο βαθμολογιών 3,6 / 5, το "Allmusic" 4 / 5 αστέρια, το "Rock Hard" 7,5 / 10 και το "Metal Archives" 85%.
Γουέστερν Σίντνεϊ Γουόντερερς

Η Γουέστερν Σίντνεϊ Γουόντερερς (αγγλικά: "Western Sydney Wanderers FC") είναι ένας αυστραλιανός επαγγελματικός σύλλογος ποδοσφαίρου που εδρεύει στην Ευρύτερη Δυτική περιοχή του Σίδνεϊ στη Νέα Νότια Ουαλία. Αγωνίζεται στην κορυφαία κατηγορία της χώρας, την Α-Λιγκ (A-League), κατόπιν αδείας από την Ποδοσφαιρική Ομοσπονδία της Αυστραλίας (FFA). Ο σύλλογος έχει καθιερωθεί ως μια σημαντική δύναμη τόσο στην Αυστραλία όσο και στην Ασία, έχοντας κερδίσει ένα πρωτάθλημα Α-Λιγκ και έναν τίτλο ΑΦΚ Τσάμπιονς Λιγκ στη σύντομη ιστορία της.
Λευκοπελαργός

Ο Λευκοπελαργός είναι πελαργόμορφο αποδημητικό πτηνό της οικογενείας των Πελαργιδών, που απαντά και στον ελλαδικό χώρο. Η επιστημονική ονομασία του είδους είναι "Ciconia ciconia" και περιλαμβάνει 2 υποείδη. 

Στην Ελλάδα απαντά το υποείδος "Ciconia ciconia ciconia" (Linnaeus, 1758).
*Ο λευκοπελαργός, από τις χαρακτηριστικότερες φιγούρες της ελληνικής ορνιθοπανίδας, έρχεται την άνοιξη για να φωλιάσει, κοσμώντας με την παρουσία του τα χωριά και τις αγροτικές περιοχές, με την φωλιά του κατασκευασμένη στα υψηλότερα διαθέσιμα σημεία (καμινάδες, καμπαναριά, κ.λ.π) των εδαφών αναπαραγωγής. Έχει συνδεθεί με πλήθος θρύλων και παραδόσεων και αποτελεί ένα από τα πλέον αγαπητά πτηνά των ανθρώπων της υπαίθρου. Κατά τις τελευταίες δεκαετίες, ωστόσο, η απώλεια και ο κατακερματισμός των ενδιαιτημάτων του, η αλόγιστη χρήση φυτοφαρμάκων και η συνεχής οικοδόμηση κτηρίων με διαφορετικό «προφίλ» από εκείνο των θέσεων φωλιάσματος, έχουν οδηγήσει στην σταδιακή εκτόπισή του από τις κατοικημένες, στις πιο ανοικτές, απομακρυσμένες από τον οικιστικό ιστό περιοχές (βλ. Απειλές, Κατάσταση πληθυσμού). Είναι από τους πιο δεινούς ταξιδευτές μεγάλων αποστάσεων, εκμεταλλευόμενος τα θερμά ανοδικά ρεύματα για τις μεταναστεύσεις του.
Φαιναρέτη

Η Φαιναρέτη ήταν σύζυγος του Σωφρονίσκου και μητέρα του αρχαίου Έλληνα φιλοσόφου Σωκράτη και το επάγγελμα της ήταν μαία. Η επαγγελματική της ιδιότητα αποτέλεσε την έμπνευση για την εμβάπτιση της διαλεκτικής φιλοσοφικής μεθόδου του Σωκράτη σε «μαιευτική», γιατί όπως η μαία φέρνει στο κόσμο το νεογνό έτσι και ο φιλόσοφος μέσα από το διάλογο δύναται να εκμαιεύει από τον συνομιλητή του την αλήθεια.
Χερσόνησος Μπάχα Καλιφόρνια

thumb|250px|Δορυφορική άποψη της χερσονήσου
Η Χερσόνησος Μπάχα Καλιφόρνια βρίσκεται στο βορειοδυτικό Μεξικό. Η χερσόνησος χωρίζει τον Ειρηνικό Ωκεανό από τον κόλπο της Καλιφόρνια. Η χερσόνησος εκτείνεται επί 1247 χιλιόμετρα, από το Μεξικάλι στα βόρεια, μέχρι το Ακρωτήριο του Αγίου Λουκά (Cabo San Lucas)στα νότια. Έχει συνολική έκταση 143.390 τετραγωνικά χιλιόμετρα. Η ακτογραμμή της έχει συνολικό μήκος περίπου 3000 χιλιόμετρα και περιλαμβάνει 65 περίπου νησιά. Η χερσόνησος χωρίζεται από την ηπειρωτική χώρα του Μεξικού από τον κόλπο της Καλιφόρνια και τον ποταμό Κολοράντο.

Η χερσόνησος χωρίζεται σε δύο πολιτείες, την Μπάχα Καλιφόρνια στο βόρειο τμήμα της με πρωτεύουσα το Μεξικάλι και τη Νότια Μπάχα Καλιφόρνια στο νότιο τμήμα της με πρωτεύουσα τη Λα Πας.
Ολμέκοι

Οι Ολμέκοι ήταν ο πρώτος μεγάλος πολιτισμός του Μεξικού, με έδρα τους την περιοχή Σοκονούσκο και Τρες Σαπότες, στην σημερινή τοποθεσία της Βερακρούς και της Ταμπάσκο. Στις τροπικές πεδινές περιοχές του νοτιοκεντρικού Μεξικού όπου ζούσαν, ο πολιτισμός τους αναπτύχθηκε από το 1500 π.Χ. έως το περίπου 400 π.Χ.. Στο σημείο προϋπήρχαν παλαιότεροι πολιτισμοί ήδη από το 2500 π.Χ., οι οποίοι και εκτοπίστηκαν με την ανάδειξη των Ολμέκων. Ως ο αρχαιότερος πολιτισμός της Κεντρικής Αμερικής, επηρέασε σημαντικά πολλούς από τους μετέπειτα πολιτισμούς που τον ακολούθησαν, και έθεσε τα θεμέλια τους. Ανάμεσα στα χαρακτηριστικά αυτής της επιρροής είναι οι τελετουργικές αιματοχυσίες προς θεότητες, καθώς και το αρχαίο κεντροαμερικανικού τύπου παιχνίδι της μπάλας, χαρακτηριστικά τα οποία συναντώνται και στους μετέπειτα πολιτισμούς της Κεντρικής Αμερικής. 

Οι πιο χαρακτηριστικές καλλιτεχνικές δημιουργίες των Ολμέκων είναι τα γλυπτά των κολοσσιαίων κεφαλών, με το ύψος τους να φτάνει έως και τα 3 μέτρα, και τα μεγαλύτερα γλυπτά των κεφαλών να ζυγίζουν από 25 έως και 55 τόνους. Ως προς τα επιστημονικά επιτεύγματα τους, έχει υποστηριχτεί βάσει αρχαιολογικών ευρημάτων πως οι Ολμέκοι γνωρίζαν την έννοια του αριθμού 0 , πριν τον πολιτισμό των Μάγια, και ανεξάρτητα από αυτούς των Βαβυλωνίων και Ινδών στον Παλαιό Κόσμο.
Βασίλειο της Αρλ

Το Βασίλειο της Αρλ (933-1378) ("Arelat", "Αρελάτη") ή Δεύτερο Βασίλειο της Βουργουνδίας ήταν Φραγκική επικράτεια, που δημιουργήθηκε το 933 από εδάφη του Βασιλείου των Βουργουνδών των αρχών του Μεσαίωνα, με την συνένωση των βασιλείων της Άνω και Κάτω Βουργουνδίας υπό τον Βασιλιά Ροδόλφο Β΄ της Βουργουνδίας.

Το νέο βασίλειο πήρε το όνομά του από την έδρα της Κάτω Βουργουνδίας, την Αρλ. Το δεύτερο Βασίλειο της Βουργουνδίας του επεκτεινόταν από την Μεσόγειο στα νότια ως τον Άνω Ρήνο στα βόρεια, αντιστοιχώντας περίπου στις περιοχές της Γαλλίας Προβηγκία-Άλπεις-Κυανή Ακτή, Ρον-Αλπ και Φρανς-Κοντέ, καθώς και στη δυτική Ελβετία. Κυβερνιόταν από ανεξάρτητους βασιλείς ως το 1032, οπότε ενσωματώθηκε στην Αγία Ρωμαϊκή Αυτοκρατορία.
Φερδινάνδος φον Βάλντσταϊν

Ο κόμης Φερδινάνδος Ερνέστος Γαβριήλ φον Βάλντσταϊν ("Ferdinand Ernst Gabriel von Waldstein", 24 Μαρτίου 1762 – 26 Μαΐου 1823) ήταν Γερμανός μουσικός και πάτρωνας των καλών τεχνών, ιδίως της μουσικής. Ευγενής του Οίκου των Βάλντσταϊν, έγινε κυρίως γνωστός από τη φιλία του με τον Μπετόβεν, στη ζωή του οποίου έπαιξε σημαντικό ρόλο, τόσο από ηθική, όσο και από οικονομική άποψη. Ο Βάλντσταϊν υπήρξε επίσης ανώτερος αξιωματικός στον βρετανικό στρατό.

Ο Βάλντσταϊν γεννήθηκε στη Βιέννη. Σε ηλικία 25 ετών εισήλθε στο Τάγμα των Τευτόνων Ιπποτών, ως δόκιμος, στο Έλινγκεν της Βαυαρίας. Χρίσθηκε ιππότης του Τάγματος από τον μέγα μάγιστρο Αρχιδούκα Μαξιμιλιανό Φραγκίσκο στις 17 Ιουνίου 1788.

Ζώντας στη Βόννη από το 1788, ο φον Βάλντσταϊν έγινε σύμβουλος στην αυλή του πρίγκιπα εκλέκτορα της Κολωνίας. Τρία χρόνια αργότερα απέκτησε ένα ιπποτικό κτήμα στο Γκόντεσμπεργκ. Από το 1788 ως το 1792 στάλθηκε σε διάφορες διπλωματικές αποστολές, ενώ στις αρχές του 1794 ήταν μέλος της ακολουθίας του εκλέκτορα σε μία αποστολή προς τους Γάλλους στη Βιέννη.

Κατέχοντας ανώτερη μουσική μόρφωση, ο Βάλντσταϊν πρόσεξε στη Βόννη το ταλέντο του νεαρού Λούντβιχ βαν Μπετόβεν και έγινε ένας από τους πρώτους του πάτρωνες. Είναι εκείνος που συνέστησε τον Μπετόβεν στον Χάυδν το 1792. Τα λόγια του προς τον Μπετόβεν κατά την αναχώρηση του τελευταίου για τη Βιέννη τον Νοέμβριο του 1792 παραμένουν περίφημα:

Δώδεκα χρόνια αργότερα, ο Μπετόβεν αφιέρωσε τη Σονάτα για πιάνο νο. 21, έργο 53, στον Βάλντσταϊν. Είναι η λεγόμενη «Waldstein Sonate». Λέγεται ακόμα ότι ο Βάλντσταϊν ανέπτυξε στον Μπετόβεν την ικανότητα του αυτοσχεδιασμού.

Στο μεταξύ, ο Φερδινάνδος καταλήφθηκε από την έμμονη ιδέα να νικηθεί ο Μέγας Ναπολέοντας και δαπάνησε τα χρήματά του για τη σύσταση στρατιωτικής μονάδας. Στις 3 Ιουνίου 1795 ο Φερδινάνδος φον Βάλντσταϊν σφράγισε ένα συμβόλαιο με το αγγλικό κράτος για τη δημιουργία του «Συντάγματος Mergentheim». Το 1796 ο κόμης εγκαταστάθηκε στο Λονδίνο. Στις 23 Ιουλίου 1797 ο εκλέκτορας της Κολωνίας έγραψε σχετικά: «Για περισσότερο από ένα έτος, ούτε το Τάγμα, ούτε οι πιστωτές του έχουν ακούσει το παραμικρό από τον Φερδινάνδο φον Βάλντσταϊν. Του εύχομαι πολλά χρήματα και εξυπνάδα.» Υπάρχουν ενδείξεις ότι ο Βάλντσταϊν απουσίαζε κατά περιόδους με το σύνταγμά του στη δυτική Ινδία. Απεχώρησε από τον βρετανικό στρατό το 1807.

Από το 1809 ο Βάλντσταϊν ζούσε στη Βιέννη ή στα κτήματά του στη Βοημία. Αποσύρθηκε από το Τάγμα των Τευτόνων Ιπποτών το 1811 και στις 9 Μαΐου 1812 νυμφεύθηκε την κόμισσα Ισαβέλλα Rzewuska. Μετά από ατυχείς οικονομικές συναλλαγές, πτώχευσε και απεβίωσε σε ένα πτωχοκομείο έξω από τη Βιέννη σε ηλικία 61 ετών. Την ημέρα του θανάτου του, έφθασε μία επιστολή που τον πληροφορούσε για τον θάνατο του μεγαλύτερου αδελφού του και συνακόλουθα ότι θα κληρονομούσε την οικογενειακή περιουσία.
Ιταλικό Πολεμικό Ναυτικό

Το Ιταλικό Πολεμικό Ναυτικό (ιταλικά: "Marina Militare", MM) αποτελεί το πολεμικό ναυτικό της Ιταλικής Δημοκρατίας. Είναι ένας από τους τέσσερις κλάδους των Ιταλικών Ενόπλων Δυνάμεων. Το 2014 το Ιταλικό Ναυτικό είχε 30.923 ενεργό προσωπικό και 63 πολεμικά πλοία.
Το κατοικημένο νησί

Το κατοικημένο νησί (Ρωσικά: Обитаемый остров), είναι ρωσική ταινία στο είδος επιστημονικής φαντασίας/περιπέτειας.
Μπούμερ

Μπούμερ (Ρωσικά: Бумер), είναι ρωσική ταινία του 2010 στο είδος εγκληματική/δράμα.
Ρωσία 88

Το Ρωσία 88 (Ρωσικά: Россия 88), είναι ρωσική ταινία του 2009 στο είδος εγκλήματος/δράμα.
Πρωτάθλημα ποδοσφαίρου Κόστα Ρίκα

Το Πρωτάθλημα ποδοσφαίρου Κόστα Ρίκα (ισπανικά: "Fútbol de Primera División", FPD) είναι επαγγελματικό πρωτάθλημα ποδοσφαιρικών συλλόγων στην Κόστα Ρίκα. Αποτελεί την κορυφαία κατηγορία στο σύστημα ποδοσφαιρικών πρωταθλημάτων της χώρας. Διοργανώτρια αρχή του πρωταθλήματος είναι η UNAFUT.

Στην Πριμέρα Ντιβισιόν μετέχουν 12 ομάδες και λειτουργεί με βάση το μοντέλο ανόδου και υποβιβασμού. Η κάθε αγωνιστική περίοδος χωρίζεται σε δύο διαστήματα, την "Ινβιέρνο" (Invierno, που σημαίνει "Χειμώνας") , από τον Ιούλιο μέχρι τον Δεκέμβριο, και την "Βεράνο" (Verano, που σημαίνει "Καλοκαίρι"), από τον Ιανουάριο μέχρι τον Μάιο. Κάθε ομάδα αγωνίζεται συνολικά σε 32 με 44 παιχνίδια, ενώ όλα τα παιχνίδια της αγωνιστικής περιόδου είναι 412.

Τα περισσότερα παιχνίδια διεξάγονται τα Σάββατα και τις Κυριακές, αλλά πρόσφατα υπήρξαν παιχνίδια προγραμματισμένα για την Παρασκευή το απόγευμα και τη Δευτέρα το βράδυ. Επίσης, το πρωτάθλημα έχει ορισμένα παιχνίδια προγραμματισμένα για Τετάρτη βράδυ, σε περίπτωση που αυτά είναι εξ αναβολής.
Λάρδος

Η Λάρδος είναι παραδοσιακό χωριό, πολύ κοντά στη Λίνδο, σε απόσταση 52 χλμ. νοτιοανατολικά της πόλεως Ρόδου. Είναι χτισμένη σε υψόμετρο μόλις 18 μέτρων από την επιφάνεια της θάλασσας και ανήκει διοικητικά στο Δήμο Ρόδου.

Στη δενδρόφυτη πλατεία του χωριού υπάρχει βρύση κατασκευασμένη την περίοδο της Ιταλοκρατίας, η οποία τροφοδοτείται από το τρεχούμενο νερό κοντινής πηγής.

Σε μικρή απόσταση από το χωριό σώζονται τα θεμέλια του τείχους και των πύργων του βυζαντινού κάστρου της Λάρδου. Το 1309 μ.Χ. τόσο το οχυρό, όσο και το ίδιο το χωριό είχαν παραχωρηθεί από τους Ιωαννίτες ιππότες στον Γενουάτη αριστοκράτη ναύαρχο Vignolo de' Vignoli, ο οποίος διατηρούσε τιμάρια στη Ρόδο, ως αναγνώριση για την βοήθεια που τους παρείχε στην κατάληψη της Ρόδου και των γύρω νησιών.

Εξέχουσας σημασίας για την περιοχή είναι και η γυναικεία μονή της Παναγιάς της Υψενής, η οποία κρυμμένη μέσα στο δάσος διανύει τη δική της ιστορία και διαδρομή. H χρονολογία κτίσης της τοποθετείται πριν τα 1800 από τον Όσιο Μελέτιο και είναι αφιερωμένη στην Κοίμηση της Θεοτόκου. Μέχρι τα τέλη του 19ου αιώνα, η μονή είναι γνωστή ως «Μονή του Ύψους», ενώ από τις αρχές του 20ου αιώνα επικράτησε το όνομα «Υψενή» από το ύψος στο οποίο είναι χτισμένη.

Στην έκταση που καταλαμβάνει το χωριό έχουν εντοπιστεί πολλά και ενδιαφέροντα αρχαιολογικά ευρήματα, όπως για παράδειγμα το αρχαίο υπαίθριο ορυχείο "λάρδιου μαρμάρου" κοντά στο σπήλαιο του Αγ. Γεωργίου, όπου στην αρχαιότητα λατρευόταν η Άρτεμις, το ορυχείο ασβεστολίθου στη θέση "Μάρμαρα" ή "Σφηνιές", και το ορυχείο μαύρου και κόκκινου λίθου στη θέση "Εξοχή".
Βασίλειο των Βουργουνδών

Το Βασίλειο των Βουργουνδών (411 - 534) ή Πρώτο Βασίλειο της Βουργουνδίας ήταν ένα βασίλειο που ιδρύθηκε από Βουργουνδούς ένα από τα Γερμανικά φύλα, στην Ρηνανία και κατόπιν στην Σαβοΐα τον 5ο αιώνα. Οι Βουργουνδοί ήταν Ανατολική Γερμανική φυλή που πιστεύεται ότι είχε μεταναστέψει στο λεκανοπέδιο του Βιστούλα από το Σκανδιναβικό νησί Μπόρνχολμ τον 3ο αιώνα μετά Χριστόν. Ο πρώτος καταγεγραμμένος, αλλά όχι ιστορικά επιβεβαιωμένος βασιλιά των Βουργουνδών ήταν ο Γεβίκκας, ο οποίος έζησε στα τέλη του 4ου αιώνα.
Άγγελος Κούβελος

Ο Άγγελος Κούβελος (Αθήνα, 1899 - 17 Αυγούστου 1975) ήταν Έλληνας πολιτικός, δήμαρχος του Αιγάλεω κατά την τριετία 1946 - 1949, διορισμένος από το Λαϊκό Κόμμα.

Απόφοιτος της "Ανωτάτης Εμπορικής" και ελεύθερος επαγγελματίας, αλλά και αθλητής (αγωνίσθηκε σαν τερματοφύλακας στον Π.Ο. Γουδί ) ο Άγγελος Κούβελος υπήρξε μέλος του Λαϊκού Κόμματος και πολιτικοποιημένος από νωρίς. Ήταν ο νεώτερος εκλεγείς δημοτικός σύμβουλος Αθηναίων, με το συνδυασμό του Κ. Κοτζιά στις Δημοτικές εκλογές του 1934.

Διορίσθηκε στις 14 Ιουνίου του 1946, ως ο 6ος στα χρονικά ανώτατος άρχοντας της πόλης του Αιγάλεω. Από τους πρώτους μήνες της θητείας του, συμμετείχε σε κοινωνικές δράσεις και πρωτοβουλίες που αφορούσαν και ζητήματα πέραν της τυπικής αρμοδιότητάς του. Βοήθησε επίσης, στη βελτίωση των αθλητικών υποδομών της ποδοσφαιρικής ομάδας του Αιγάλεω Α.Ο., όντας ένθερμος φίλαθλος Για τη συμβολή του αυτή, όπως και για την ανάπτυξη της τοπικής αυτοδιοίκησης τιμήθηκε από το Δήμο Αιγάλεω με αναμνηστικό μετάλλιο σχετικά με τις υπηρεσίες του κατά την περίοδο 1951 - 1967

Ήταν θείος του φίλαθλου αθλητικού παράγοντα και επιχειρηματία Ισίδωρου Κούβελου. Έχει αποκτήσει δυο κόρες, την Ελένη και την Μαρίζα. Απεβίωσε το 1975, σε ηλικία 76 ετών.
Χερμάν Βάργας Γιέρας

Ο Χερμάν Βάργας Γιέρας (ισπανικά: Germán Vargas Lleras, γεννήθηκε 19 Φεβρουαρίου 1962) είναι Κολομβιανός νομικός και πολιτικός και αντιπρόεδρος της χώρας από το 2014 ως το 2017. Προηγουμένως ήταν ο 2ος Υπουργός Οικισμού από το 2010 με το 2013 και ταυτόχρονα ήταν επίσης και ο 9ος υπουργός εσωτερικών και, και ως το 2011, υπουργός Δικαιοσύνης. Από το 1994 έως το 2008, ήταν γερουσιαστής της Κολομβίας για 4 θητείες. Στην συνέχεια εκλέχτηκε αντιπρόεδρος της χώρας με τον συνδυασμό του Χουάν Μανουέλ Σάντος. Είναι επίσης μέλος του κόμματος Ριζική Αλλαγή.
Ίστριος

Η Ίστριος είναι παραδοσιακό γραφικό χωριό της νότιας Ρόδου χτισμένο σε οροπέδιο με υψόμετρο 264 μέτρων από την επιφάνεια της θάλασσας. Διοικητικά ανήκει στο Δήμο Ρόδου και απέχει περίπου 80 χλμ (μέσω νέου οδικού άξονα) ή 85,2 χλμ (μέσω παλαιού οδικού άξονα) από το κέντρο της πρωτεύουσας του νησιού. 

Η περιοχή που εκτείνεται γύρω από την Ίστριο προς το Φράγμα Απολακκιάς και προς Προφίλια, αποτελεί καταφύγιο άγριας πανίδας (πέρδικα, λαγός, ελάφι "Dama dama", γνωστότερο ως «πλατόνι της Ρόδου» κ.α.) και προστατεύεται από το ευρωπαϊκό δίκτυο "Natura 2000". 

Χάρη στη μεγάλη φυσική της ομορφιά (πευκοδάση, αμπέλια, ελαιώνες, καταρράκτες κ.α.), η Ίστριος και τα περίχωρά της αποτελούν ένα από τα ομορφότερα τοπία ιδανικά για πεζοπορία και επαφή με τη φύση. Από τα ψηλότερα σημεία του χωριού μπορεί κανείς να απολαύσει την πανοραμική θέα προς την Απολακκιά και στο βάθος του ορίζοντα τα βουνά προς τα Σιάννα και τη Μονόλιθο. 

Το χωριό διαθέτει αρκετές εκκλησίες και ξωκλήσια, όπως αυτό του Αγίου Μερκουρίου χτισμένο τον 17ο αιώνα πάνω σε παλιότερο βυζαντινό ναό, καθώς και τη μεγάλη εκκλησία του ιδίου Αγίου στο κέντρο του χωριού με το ξυλόγλυπτο τέμπλο, το βοτσαλωτό δάπεδο και την εικόνα του Αγίου ιστορημένη από Κρητικό ζωγράφο.
Πρώτος Μακεδονικός Πόλεμος

Ο Πρώτος Μακεδονικός Πόλεμος (214-205 π.Χ) διεξήχθη ανάμεσα στην Ρωμαϊκή αυτοκρατορία, η οποία είχε συμμαχήσει με την Αιτωλική Συμπολιτεία και τον Άτταλο Α΄ της Περγάμου εναντίον του Φίλιππου Ε΄ της Μακεδονίας. Ο πόλεμος έγινε ταυτόχρονα με τον Β' Καρχηδονιακό Πόλεμο και δεν οδήγησε σε ουσιαστικές αλλαγές καθώς κατέληξε σε αδιέξοδο.

Κατά τη διάρκεια του πολέμου το Μακεδονικό βασίλειο απέτυχε να καταλάβει εδάφη της Ιλλυρίας και της νότιας Ελλάδας. Είναι γενικά αποδεκτό ότι αυτές οι αψιμαχίες στην ανατολή οδήγησαν στην αποτυχία των Μακεδόνων να υποστηρίξουν τον στρατηγό Αννίβα έναντι της Ρώμης. Το 205 π.Χ ο πόλεμος έληξε υπό την Συνθήκη της Φοινίκης.
Διεθνής Δύναμη Αρωγής για την Ασφάλεια

Η Διεθνής Δύναμη Αρωγής για την Ασφάλεια (αγγλικά: "International Security Assistance Force", ISAF) ήταν μια ΝΑΤΟϊκή αποστολή ασφαλείας στο Αφγανιστάν, που ιδρύθηκε από το Συμβούλιο Ασφαλείας των Ηνωμένων Εθνών τον Δεκέμβριο του 2001 με το ψήφισμα 1386, όπως προβλέφθηκε από τη συμφωνία της Βόννης. Ο κύριος σκοπός της ήταν να εκπαιδεύσει τις Αφγανικές Εθνικές Δυνάμεις Ασφαλείας (ANSF) και να βοηθήσει το Αφγανιστάν για την ανοικοδόμηση βασικών κυβερνητικών οργάνων, αλλά επίσης ασχολείται και με τον πόλεμο με αντάρτικες ομάδες.

Η ISAF διέκοψε τη λειτουργία της και διαλύθηκε το Δεκέμβριο του 2014, ενώ ορισμένα στρατεύματα παρέμειναν με συμβουλευτικό ρόλο ως διάδοχη αποστολή της οργάνωσης ISAF, με την ονομασία Αποστολή Αποφασιστικής Υποστήριξης.
Βαρζάνης

Με το εξελληνισμένο όνομα Βαρζάνης (4ος αι. π.Χ.) είναι γνωστός ένας αρχαίος Πέρσης, έμπιστος του σατράπη της Βακτριανής Βήσσου και επίλεκτο μέλος της ακολουθίας του. Κατά την εξέλιξη της εκστρατείας του Μεγάλου Αλεξάνδρου στην Περσία, ο Βαρζάνης στάλθηκε από τον Βήσσο στην Παρθική και υπεκίνησε εξέγερση των κατοίκων της εναντίον των εκεί μακεδονικών φρουρών. Ανέλαβε μάλιστα ο ίδιος τη σατραπεία (330-329 π.Χ.). Τότε ο Φραταφέρνης, που είχε τοποθετηθεί από τον Αλέξανδρο σατράπης της περιφέρειας, συνέλαβε τον Βαρζάνη και τον οδήγησε δεμένο στα Ζαρίασπα, όπου ο Μέγας Αλέξανδρος είχε συστήσει δικαστήριο σύμφωνο με το παλαιό περσικό τυπικό, για να δικάσει τον Βαρζάνη και τους συνενόχους του Πέρσες υψηλούς αξιωματούχους. Καταδικάσθηκαν και τιμωρήθηκαν σκληρά.
Παγκόσμιο Πρωτάθλημα Συλλόγων 2000

Το Παγκόσμιο Πρωτάθλημα Συλλόγων 2000 (αγγλικά: "2000 FIFA Club World Championship") ήταν το εναρκτήριο Παγκόσμιο Πρωτάθλημα Συλλόγων της FIFA και αφορούσε ομάδες ποδοσφαίρου ανδρών. Έλαβε χώρα στη Βραζιλία από 5 Ιανουαρίου έως 14 Ιανουαρίου του 2000. Η ΦΙΦΑ, ο διεθνής οργανισμός που ελέγχει το ποδοσφαίρο, επέλεξε τη Βραζιλία ως διοργανώτρια χώρα στις 3 Σεπτεμβρίου 1997, καθώς η παρουσίασή της βρέθηκε να είναι η ισχυρότερη μεταξύ των συνολικά εννέα υποψηφίων. Η κλήρωση έγινε στο Copacabana Palace στο Ρίο ντε Τζανέιρο στις 14 Οκτωβρίου του 1999. Όλοι οι αγώνες διεξήχθησαν στο Στάδιο Μαρακανά του Ρίο ντε Τζανέιρο και στο Στάδιο Μορουμπί του Σάο Πάολο.
Λαγγόνα

Η Λαγγόνα είναι υδρόβιο πτηνό της οικογενείας των Φαλακροκορακιδών, που απαντά και στον ελλαδικό χώρο. Η επιστημονική ονομασία του είδους είναι "Microcarbo pygmaeus" και δεν περιλαμβάνει υποείδη. 
*Η λαγγόνα είναι ο "μικρότερος κορμοράνος στον κόσμο" και η Ελλάδα είναι από τις ελάχιστες ευρωπαϊκές χώρες που φιλοξενεί σημαντικότατους διαχειμάζοντες πληθυσμούς (βλ. Κατάσταση πληθυσμού, Κατάσταση στην Ελλάδα). Κατά τα τελευταία χρόνια καταβάλλονται συστηματικές προσπάθειες για την διατήρηση του είδους, δεδομένου ότι η, ανά τον κόσμο, κατανομή του είναι εξαιρετικά περιορισμένη (βλ. Γεωγραφική εξάπλωση).
Στέφανος Ζίντζος

Ο Στέφανος Ζίντζος (1917-1992) ήταν Έλληνας ξιφομάχος που αγωνίστηκε στους Ολυμπιακούς Αγώνες του 1948.

Ο Ζίντζος γεννήθηκε στην Αλεξάνδρεια της Αιγύπτου. Ξεκίνησε να ασχολείται με τον αθλητισμό κατά τη διάρκεια της παραμονής του στο Βέλγιο (1919–1933), όπου από 12 ετών ασχολήθηκε με την ξιφασκία. Το 1933 εγκαταστάθηκε στην Αθήνα, όπου υπήρξε μέλος της Αθηναϊκής Λέσχης και του Πανελληνίου Γ.Σ.. Στους Ολυμπιακούς Αγώνες του Λονδίνου μετείχε στην ξιφασκία και στο αγώνισμα «φλερέ». Από τα βασικά στελέχη της εθνικής ομάδας ξιφασκίας κατά την περίοδο 1948–1952, ήταν ταυτόχρονα σύμβουλος του Πανελληνίου Γ.Σ.. Το 1951 στους Μεσογειακούς Αγώνες της Αλεξανδρείας έφθασε στον τελικό του ξίφους ασκήσεως. Στο Πανελλήνιο πρωτάθλημα ξιφασκίας του 1952 αναδείχθηκε πρωταθλητής στο «φλερέ» με τον Πανελλήνιο Γ.Σ.. Από το 1973 μέχρι το 1977 διετέλεσε πρόεδρος της ελληνικής Ομοσπονδίας Ξιφασκίας.
Τσαντραγκούπτα Μαουρύα

O Τσαντραγκούπτα Μαουρύα ("चन्द्रगुप्त मौर्य", 340 π.Χ. – 297 π.Χ.) ή Σανδροκόττος ή Σανδράκοττος ή Ανδροκόττος, όπως είναι γνωστός στην αρχαιοελληνική γραμματεία, ήταν ο ιδρυτής της ινδικής Αυτοκρατορίας των Μαουρύα (Μωρύα στη γλώσσα Χίντι) και ο πρώτος αυτοκράτορας που ένωσε την Ινδία σε ένα ενιαίο κράτος. Βασίλεψε από το 322 π.Χ. μέχρι που ασπάστηκε τον Τζαϊνισμό, ζώντας ως ασκητής, παραιτούμενος εθελοντικά από το θρόνο προς χάρη του γιου του Μπιντουσάρα (Bindusara) το 298 π.Χ.. Έγινε επίσης γνωστός για την επανάκτηση των δυτικών περιοχών της Ινδίας τις οποίες είχε κατακτήσει ο Μέγας Αλέξανδρος, και για τη νίκη του έναντι ενός από τους πιο ισχυρούς διαδόχους του Αλεξάνδρου, του Σέλευκου Νικάτορα. 

Μαζί με τον εγγονό του, Ασόκα το Μεγάλο, ο Τσαντραγκούπτα Μαουρύα είναι ένας από τους πιο ένδοξους βασιλείς της ιστορίας της Ινδίας, και διαδραμάτισε καθοριστικό ρόλο στη διαμόρφωση της εθνικής ταυτότητάς της, έχοντας σήμερα τιμές εθνικού ήρωα.
Γναθοστόματα

Γναθοστόματα ονομάζονται τα σπονδυλωτά που διαθέτουν δύο γνάθους. Ο όρος προέρχεται από το ελληνικό "γνάθος" + "στόμα". Η ποικιλότητα των γναθοστομάτων αριθμεί περίπου 60.000 είδη, τα οποία αποτελούν το 99% όλων των ζωντανών σπονδυλωτών. Επιπλέον στις αντίθετες γνάθους, τα ζωντανά γναθοστόματα έχουν επίσης δόντια, ζευγαρωτές αποφύσεις και έναν οριζόντιο ημικυκλικό σωλήνα του εσωτερικού αφτιού, μαζί με φυσιολογικούς και κυτταρικούς ανατομικούς χαρακτήρες όπως τα περιβλήματα μυελίνης των νευρώνων.
Psychotic Waltz

Οι Psychotic Waltz είναι αμερικάνικο progressive metal συγκρότημα, το οποίο δημιουργήθηκε το 1983 και διαλύθηκε το 1997, έχοντας κυκλοφορήσει τέσσερα άλμπουμ. Το συγκρότημα γνώρισε επιτυχία στην Ευρώπη, αλλά η έλλειψη προώθησης στις Ηνωμένες Πολιτείες τους εμπόδισε να φτάσουν σε ανάλογα επίπεδα δημοτικότητας.

Το 2011 επανενώθηκαν και πραγματοποίησαν την πρώτη τους περιοδεία μαζί με τους Nevermore και τους Symphony X, ενώ έχουν ανακοινώσει την ηχογράφηση του πέμπτου τους άλμπουμ.
Βάλβιλλος

Ο Τιβέριος Κλαύδιος Βάλβιλλος Μόδεστος ("Tiberius Claudius Balbillus", 3-79 μ.Χ.), γνωστός και ως Βάρβιλλος, Βάλβιλος, ακόμα και Βάβιλος ("Babilus") ή Βαλβίλλος ο Σοφός ήταν αρχαίος Ρωμαίος πολιτικός και διακεκριμένος αστρολόγος, ελληνικής καταγωγής.